CELEX: 32004R1845
Language: lv
Date: 2004-10-22 00:00:00
Title: Komisijas Regula (EK) Nr. 1845/2004 (2004. gada 22. oktobris), ar ko papildina pielikumu Regulai (EK) Nr. 2400/96 par dažu nosaukumu reģistrāciju aizsargātu izcelsmes nosaukumu un aizsargātu ģeogrāfisko norāžu reģistrā (Tergeste, Lucca, Miele della Lunigianaun Άγιος Ματθαίος Κέρκυρας (Agios Mathaios Kerkyras))

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 322/14
            
         
      KOMISIJAS REGULA (EK) Nr. 1845/2004
   (2004. gada 22. oktobris),
   ar ko papildina pielikumu Regulai (EK) Nr. 2400/96 par dažu nosaukumu reģistrāciju aizsargātu izcelsmes nosaukumu un aizsargātu ģeogrāfisko norāžu reģistrā (Tergeste, Lucca, Miele della Lunigianaun Άγιος Ματθαίος Κέρκυρας (Agios Mathaios Kerkyras))
   
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības un pārtikas produktu ģeogrāfisko norāžu un izcelsmes nosaukumu aizsardzību (1) un jo īpaši tās 6. panta 3. un 4. punktu,
   tā kā:
   
               (1)
            
            
               Saskaņā ar Regulas (EEK) Nr. 2081/92 5. pantu Francija ir iesniegusi Komisijai trīs pieteikumus reģistrēt kā aizsargātas ģeogrāfiskās norādes nosaukumus “Tergeste”, “Miele della Lunigiana” un “Lucca”, Grieķija ir iesniegusi Komisijai vienu pieteikumu reģistrēt kā aizsargātu ģeogrāfisko norādi nosaukumu “Άγιος Ματθαίος Κέρκυρας” (Agios Mathaios Kerkyras).
            
         
               (2)
            
            
               Saskaņā ar minētās regulas 6. panta 1. punktu ir konstatēts, ka tie atbilst regulas prasībām, proti, tajos ir visi elementi, kas paredzēti tās 4. pantā.
            
         
               (3)
            
            
               Pēc šīs regulas pielikumā norādīto nosaukumu publicēšanas Eiropas Savienības Oficiālajā Vēstnesī
                   (2) Komisijai nav iesniegts neviens paziņojums par iebildumiem Regulas (EEK) Nr. 2081/92 7. panta izpratnē.
            
         
               (4)
            
            
               Tāpēc šos nosaukumus var ierakstīt aizsargātu izcelsmes nosaukumu un aizsargātu ģeogrāfisko norāžu reģistrā un Kopienas līmenī aizsargāt kā aizsargātus izcelsmes nosaukumus vai aizsargātas ģeogrāfiskās norādes.
            
         
               (5)
            
            
               Šīs regulas pielikums papildina Komisijas Regulas (EK) Nr. 2400/96 (3) pielikumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2400/96 pielikumu papildina ar nosaukumiem, kas uzskaitīti šīs regulas pielikumā, un šos nosaukumus kā aizsargātus izcelsmes nosaukumus (AIN) vai aizsargātas ģeogrāfiskās norādes (AĢN) ieraksta aizsargātu izcelsmes nosaukumu un aizsargātu ģeogrāfisko norāžu reģistrā, kas paredzēts Regulas (EEK) Nr. 2081/92 6. panta 3. punktā.
   2. pants
   Šī regula stājas spēkā 20. dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 22. oktobrī
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 208, 24.7.1992., 1. lpp. Regulā jaunākie grozījumi izdarīti ar Komisijas Regulu (EK) Nr. 1215/2004 (OV L 232, 1.7.2004., 21. lpp.).
   
      (2)  OV C 303, 13.12.2003. (Tergeste).
   
      OV C 321, 31.12.2003., 39. lpp. (Miele della Lunigiana).
   
      OV C 321, 31.12.2003., 45. lpp. (Lucca).
   
      OV C 321, 31.12.2003., 43. lpp. (Agios Mathaios Kerkyras).
   
      (3)  OV L 327, 18.12.1996., 11. lpp. Regulā jaunākie grozījumi izdarīti ar Regulu (EK) Nr. 1486/2004 (OV L 273, 21.8.2004., 9. lpp.).
   
      PIELIKUMS
      LĪGUMA I PIELIKUMA PRODUKTI, KAS PAREDZĒTI UZTURAM
      Taukvielas (sviests, margarīns, eļļas utt.)
      ITĀLIJA
      
         Tergeste (AIN)
      
         Lucca (AIN)
      GRIEĶIJA
      
         Agios Mathaios Kerkyras (AĢN)
      Citi dzīvnieku izcelsmes produkti (olas, medus, dažādi piena produkti, izņemot svietu utt.)
      ITĀLIJA
      
         Miele della Lunigiana (AIN)